— 12 — 



primordien eines Standortes nicht aus dem Thallus, sondern aus 

 Theile älterer Fruchtkörper entspringen". Dette, angiver Krabbe, 

 sker regelmæssig hos Cl. uncialis, og for denne Arts Vedkommende 

 er det ganske vist ogsaa særdeles iøjnefaldende; efter min Erfaring 

 kan Forholdet imidlertid ligesaa regelmæssig og almindelig iagttages 

 hos Cl. rangiferina. Zukal nævner kortelig, at løsrevne Stykker 

 af skøre Laver som Cladonier, Cetraria- og Stereocaulon- Arter 

 tjener som Propagationsmiddel. Endelig findes Sagen omtalt hos 

 Wain i o (III, S. 12), der fremhæver og godtgør, at Soredierne kun 

 kan spille en ringe Rolle som Formeringsorganer for Grupperne 

 Unciales, hos hvilke de næsten ganske mangler, og Cladinae, hos 

 hvilke de tilbageholdes af Podetiernes laadne Overflade. 



Hvilke Faktorer bevirker nu Sønderbrydningen af de nævnte 

 Cladonia -Arters Podetier, og hvorledes føres de omkring? Paa 

 Hedeflader eller i Moser, som paa forskellig Vis er under Indflydelse 

 af Kultur, kan den nødvendige Sønderdeling utvivlsomt let finde 

 Sted. Hugning af Lyng, Skrælning, Pløjning, Plantning og hvad 

 dermed iøvrigt er forbundet, i det hele Menneskets Færden i Heden 

 og Mosen, og desuden Kreaturers Gang paa disse Steder, vil uund- 

 gaaelig medføre den. Paa Punkter, hvor der af en eller anden 

 kulturel Aarsag har fundet en Forstyrrelse Sted af de oprindelige 

 Forhold, men hvor Vegetationen atter har faaet Lov til at udvikle 

 sig under rolige Betingelser, kan denne enkle Formeringsmaade 

 iagttages almindelig og i udstrakt Maalestok. Vanskeligere for- 

 staaelig er Sagen paa Steder, hvor Kulturen ikke bringer Forstyr- 

 relse af nogen nævneværdig Art. Her kan Dyrelivet vel nok faa 

 nogen Indflydelse, men snarest maa Sønderbrydningen af de skøre 

 Podetier dog vistnok ske ved Vindens Hjælp, der da enten ligefrem 

 knækker dem eller besørger Knækningen, idet den slaar Nabo- 

 planterne, især Hedens og Mosens Buske, over mod Likentuerne. 

 De løsrevne Brudstykker kan af Vinden føres bort til Steder, hvor 

 de kommer til Ro og forankres, saafremt Forholdene er gunstige; 

 Lys og nogen Fugtighed er utvivlsomt de væsentligste Betingelser 

 for, at Forankring og ny Fremvækst kan ske. Paa en Hedeflade, 

 hvor denne Regeneration af Likenbevoksningen sker, er Podetierne 

 enten komne til det paagældende Omraade fra nærliggende Hede- 

 eller Mosestrækninger ved Vindens Hjælp (hvilket jo nødvendigvis 

 maa have fundet Sted, hvor Forstyrrelserne i Vegetationsforholdene 

 er hidførte ved en grundig Afbrænding) , eller de er Rester efter 

 den f. Eks. ved Lynghugning fremkaldte Omvæltning, eller de er 



